CELEX: C2006/212/64
Language: fi
Date: 2006-09-02 00:00:00
Title: Asia T-183/06: Kanne 11.7.2006 — Portugalin tasavalta v. komissio

2.9.2006   
            
            
               FI
            
            
               Euroopan unionin virallinen lehti
            
            
               C 212/36
            
         Kanne 11.7.2006 — Portugalin tasavalta v. komissio
   (Asia T-183/06)
   (2006/C 212/64)
   Oikeudenkäyntikieli: portugali
   Asianosaiset
   
      Kantaja: Portugalin tasavalta (Lissabon, Portugali) (asiamies: L. Fernandez, jota avustavat asianajajat C. Botelho Moniz ja E. Maia Cadete)
   
      Vastaaja: komissio
   Vaatimukset
   
               —
            
            
               Euroopan maatalouden ohjaus- ja tukirahaston (EMOTR) tukiosastosta maksettavien jäsenvaltioiden tiettyjen menojen jättämisestä yhteisörahoituksen ulkopuolelle 28 päivänä huhtikuuta 2006 tehty komission päätös on kumottava siltä osin kuin siinä sovelletaan Portugaliin pellavasektorilla 100 prosentin rahoituskorjausta, joka on suuruudeltaan 3 135 348,71 euroa,
            
         
               —
            
            
               Euroopan yhteisöjen komissio on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Tämän kanteen kohteena on Euroopan maatalouden ohjaus- ja tukirahaston (EMOTR) tukiosastosta maksettavien jäsenvaltioiden tiettyjen menojen jättämisestä yhteisörahoituksen ulkopuolelle 28 päivänä huhtikuuta 2006 tehty komission päätös siltä osin kuin siinä sovelletaan Portugaliin pellavasektorilla 100 prosentin rahoituskorjausta, joka on suuruudeltaan 3 135 348,71 euroa, kuitupellavan ja hampun tukea koskevista yksityiskohtaisista säännöistä 28 päivänä huhtikuuta 1989 annetulla komission asetuksella (ETY) N:o 1164/89 (1) käyttöön otetun järjestelmän yhteydessä.
   
      (1)  EYVL L 121, 29.4.1989, s. 4.